Bahrain var fra 1820 et protektorat under Storbritannia, med britiske guvernører som samtidig var oppnevnt som rådgiver for sjeikene og hakimene som var de offisielle statsoverhodene. I 1932 utformet guvernøren Charles Belgrave et våpenskjold for sjeiken i europeisk heraldisk stil. Den originale utformingen var rødt med tre hvite spisser («dancetée of three») med en åttetakket krone som hjelm.